На основу чл. 35. ст. 7. Закона о планирању и изградњи ("Службени гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020, 52/2021 и 62/2023**),** члана 40. и члана 152. Статута општине Владичин Хан („Службени гласник Града Врања“, број 4/2019 и 28/2022), и члана 179. Пословника Скупштине општине Владичин Хан“, (''Службени гласник града Врања'' број 9/2019, 43/2020 и 5/2023), Скупштина општине Владичин Хан на седници одржаној дана 06.09.2023.године, донела је

**ОДЛУКУ**

**О УСВАЈАЊУ ДРУГЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ**

**НАСЕЉА ВЛАДИЧИН ХАН**

**Члан 1.**

Усваја се Друга измена и допуна Плана генералне регулације насеља Владичин Хан(у даљем тексту: План), који чини саставни део одлуке.

**Члан 2.**

План треба да донесе даљу разраду простора, квалитетне визуре и силуете кроз реализацију планираних намена. Простор треба да обезбеди квалитетну трансформацију непосредног окружења.

**Члан 3.**

План се састоји из општег и планског дела.

А)ОПШТА ДОКУМЕНТАЦИЈА

* Копија решења о упису привредног друштва у регистар
* Решење о одређивању одговорног урбанисте
* Радни тим
* Лиценца одговорног урбанисте
* Изјава одговорног урбанисте

А. ТЕКСТУАЛНИ ДЕО

Уводне напомене

1. Општи део
   1. Правни и плански основ за измену и допуну Плана
   2. Обухват и опис границе измена и допуна Плана
   3. Опис постојећег стања, начина коришћења простора и основна ограничења са образложењем предложених измена
   4. Краћи извод из планских докумената вишег реда
2. Плански део
3. Очекивани ефекти планирања у погледу унапређења начина коришћења простора
4. Завршне одредбе

Б. ГРАФИЧКИ ДЕО

2. План намене површина

3. План регулације и нивелације са зонама градње

4. План саобраћаја и саобраћајних површина

Аналитичко документациона основа

|  |  |
| --- | --- |
| **Члан 4.**  План генералне регулације насеља Владичин Хан, као урбанистички план, остварује се урбанистичким пројектима и другим општим и посебним актима у складу са Законом |  |
| **Члан 5.**  План генералне регулације насеља Владичин Хан, са аналитичко-документационом основом, чува се трајно у Општинској управи Владичин Хан.  **Члан 6.**  План мора бити доступан на увид јавности, правним и физичким лицима, у току важења плана у седишту доносиоца и путем интернет стране органа надлежног за доношења планског документа.  **Члан 7.**  Текстуални део Плана објавити у „Службеном гласнику града Врања“.  **Члан 8.**  Одлука ступа на снагу осмог дана од дана објављивања у „Службеном гласнику града Врања“.  **СКУПШТИНА ОПШТИНЕ**  **ВЛАДИЧИН ХАН**  **БРОЈ: 06-95/1/23-I**    **ЗАМЕНИК ПРЕДСЕДНИКА,**  **Мирослав Ђорђевић** |  |
|  |  |